## TRAM d’Alacant va facilitar la mobilitat d’1,7 milions d’usuaris al maig

*** El resultat obtingut suposa un 16,93 % més de viatges registrats en el mateix període de l’any passat i 252.042 passatgers més
* La línia 2 va ser la més utilitzada, amb 696.328 moviments, i Luceros l’estació amb més trànsit, amb 285.162 clients**

TRAM d’Alacant va facilitar la mobilitat d’1.741.058 usuaris durant el mes de maig passat, amb un augment de viatgers del 16,93 % respecte al mateix període de l’any passat i 252.042 passatgers més. El dia de més trànsit va ser el divendres 31, amb 66.091 clients.

En conjunt, Ferrocarrils de la Generalitat Valenciana (FGV) va sumar entre TRAM d’Alacant i Metrovalencia un total d’11.014.491 usuaris al maig, que representen un 15,85 % més dels moviments acumulats en este mateix mes en 2023 i 1.507.017 desplaçaments més.

**Distribució per línies**

Segons la distribució per línies, la línia 2, que unix Luceros amb Sant Vicent del Raspeig, va ser la més utilitzada amb 696.328 moviments; seguida de la línia 1, que comunica Luceros i Benidorm, que en va aconseguir 360.041; la línia 3, que enllaça Luceros amb El Campello, en va obtindre 280.062; la línia 4, que unix Luceros amb Plaza La Coruña, en va sumar 202.269; la línia 5, nexe d’unió entre Porta del Mar i Plaza La Coruña, en va acumular 104.964, i la línia 9, que discorre entre Benidorm i Dénia, va registrar 97.394 viatges.

**Luceros, l’estació més transitada**

En el trànsit per estacions, Luceros va ser la més visitada, amb 285.162 persones usuàries. La van seguir Mercado, amb 188.784, i en tercera posició Benidorm, amb 118.123. En la quarta posició es va situar Sant Vicent del Raspeig, amb 101.441; en quint lloc, Marq-Castillo, amb 100.359; en el sext, El Campello, amb 59.525; en el sèptim, Bulevard del Pla, amb 53.634; en l’octau, Pintor Gastón Castelló, amb 51.405; en nové lloc, Garbinet, amb 50.471, i, en desé lloc, Hospital, que va registrar 42.012 moviments.

Fecha: 16/06/2024